Ministru kabineta rīkojuma projekts

**"Par Ministru kabineta Apbalvošanas padomi"**

ANOTĀCIJA

|  |
| --- |
| **I Kādēļ normatīvais akts ir vajadzīgs** |
| Pašreizējās situācijas raksturojums | Ministru kabineta rīkojuma projekts ir sagatavots, lai apstiprinātu jaunu Ministru kabineta Apbalvošanas padomes sastāvu, ko saskaņā ar Ministru kabineta 2010.gada 5.oktobra noteikumu Nr.928 "Kārtība, kādā dibināmi valsts institūciju un pašvaldību apbalvojumi" 19. un 51. punktu apstiprina Ministru kabinets uz savu pilnvaru laiku.  |
| Normatīvā akta projekta būtība | Ministru kabineta rīkojuma projekts ir sagatavots, lai apstiprinātu Ministru kabineta Apbalvošanas padomi septiņu locekļu sastāvā saskaņā ar Ministru kabineta 2010.gada 5.oktobra noteikumu Nr.928 "Kārtība, kādā dibināmi valsts institūciju un pašvaldību apbalvojumi" 19. un 51.punktu. Apbalvošanas padomes sastāvā ir Ministru kabineta locekļi – labklājības ministre I.Viņķele, zemkopības ministre L.Straujuma, izglītības un zinātnes ministrs R.Ķīlis, kultūras ministre Ž.Jaunzeme-Grende, Ministru prezidenta pārstāvis – Ministru prezidenta padomniece S.Bukane, par nozaru ekspertiem Apbalvošanas padomes darbībā sabiedrības līdzdalības jautājumos un valsts pārvaldes politikas jomā ir uzaicināta Valsts kancelejas direktore E.Dreimane, savukārt zinātniski pētnieciskās darbības jomu pārstāv Latvijas Zinātņu akadēmijas Senāta priekšsēdētājs J.Stradiņš. Apbalvošanas padomes kompetencē ir izskatīt Ministru prezidenta, ministru, pašvaldību un nevalstisko institūciju vadītāju iesniegtos ierosinājumus Ministru kabineta apbalvojumu - Ministru kabineta balvas un Atzinības raksta- piešķiršanai un sniegt priekšlikumus Ministru kabinetam par apbalvojuma piešķiršanu.  |
| Cita informācija | Nav attiecināms |

**II-VI sadaļa – projekts šīs jomas neskar**

|  |
| --- |
| **VII. Kā tiks nodrošināta normatīvā akta izpilde** |
| Kā sabiedrība tiks informēta par normatīvā akta ieviešanu | Ministru kabineta rīkojums tiks publicēts laikrakstā „Latvijas Vēstnesis”, būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv) |
| Cita informācija | Nav attiecināms |

**Ministru prezidents V.Dombrovskis**

**Vīza:**

**Valsts kancelejas direktore E.Dreimane**

Briede 67082918